Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: december 16-án aláírt Európai Megállapodás kihirdetéséről szóló 1994. évi I. törvény 4. §-ának a) pontjában kapott
Paragraph Index: 19

11. Cikk A bejelentett szervek ellenőrzése Mindegyik Fél kérheti a másik Felet, hogy igazolja egy, a saját törvényhozása alá tartozó, bejelentett szerv műszaki hozzáértését és illetékességét. Az ilyen kérést indokolni kell, hogy a bejelentésért felelős Fél számára lehetővé tegyék a kérelmezett igazolás elkészítését és a jelentés gyors megküldését a másik Fél számára. A Felek közösen is vizsgálhatják a bejelentett szervet az érintett hatóságok részvételével. E cél érdekében a Felek biztosítják a saját hatáskörük alá tartozó szervek teljes együttműködését. A Felek megtesznek minden helyénvaló lépést és használnak minden olyan rendelkezésre álló eszközt, ami szükséges lehet ahhoz, hogy megoldjanak bármilyen felmerült problémát. Ha a problémát nem lehet megoldani mindkét Fél megelégedésére, akkor eltérő véleményükről értesíthetik a Társulási Tanács elnökét, megadva az indoklásokat. A Társulási Tanács dönt a megfelelő lépésről. Amíg a Társulási Tanács másképp nem dönt, az érintett szerv bejelentett voltát és arra vonatkozó illetékességének elismerését, hogy a mellékletekben meghatározott közösségi és nemzeti jogszabályok követelményeinek megfelelően megállapítsa a megfelelőséget, részben vagy teljes mértékben felfüggesztik attól az időponttól számítva, amikor a Felek véleményeltéréséről értesítették a Társulási Tanács elnökét.

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes